2001/630/EY: Komission päätös, tehty 14 päivänä elokuuta 2001, suojatoimenpiteistä klassista sikaruttoa vastaan Espanjassa tehdyn päätöksen 2001/532/EY muuttamisesta toisen kerran (ETA:n kannalta merkityksellinen teksti) (tiedoksiannettu numerolla K(2001) 2573)



Virallinen lehti nro L 220 , 15/08/2001 s. 0022 - 0023



Komission päätös, tehty 14 päivänä elokuuta 2001, suojatoimenpiteistä klassista sikaruttoa vastaan Espanjassa tehdyn päätöksen 2001/532/EY muuttamisesta toisen kerran (tiedoksiannettu numerolla K(2001) 2573) (ETA:n kannalta merkityksellinen teksti) (2001/630/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna neuvoston direktiivillä 92/118/ETY(2), ja erityisesti sen 10 artiklan 4 kohdan, sekä katsoo seuraavaa: (1) Espanjassa on esiintynyt klassista sikaruttoa. (2) Elävien sikojen kaupan vuoksi nämä tautitapaukset muodostavat uhan muiden jäsenvaltioiden karjalle. (3) Espanja on toteuttanut toimenpiteitä yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/EY(3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, mukaisesti. (4) Komissio toteutti päätöksellä 2001/532/EY(4), sellaisena kuin se on viimeksi muutettuna päätöksellä 2001/578/EY(5) klassiseen sikaruttoon liittyviä eräitä suojatoimenpiteitä Espanjassa. (5) Tilanteen kehittymisen vuoksi on tarpeen muuttaa päätös 2001/532/EY toisen kerran. (6) Tämä päätös on pysyvän eläinlääkintäkomitean lausunnon mukainen, ON TEHNYT TÄMÄN PÄÄTÖKSEN: 1 artikla Muutetaan päätös 2001/532/EY seuraavasti: 1) Lisätään 1 artiklan b alakohtaan seuraava: "Espanja saa kuitenkin poiketa c alakohdan toisen luetelmakohdan säännöksestä, jos teurastettavaksi tarkoitetut siat lähetetään teurastamoihin." 2) Korvataan 1 artiklan c alakohdan viimeinen alakohta seuraavasti: "Espanja saa kuitenkin poiketa c alakohdan toisen ja kolmannen luetelmakohdan säännöksistä, jos kyseessä on sikojen siirto Espanjan sisällä." 3) Korvataan liite I tämän päätöksen liitteellä. 2 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on ilmoitettava tästä komissiolle viipymättä. 3 artikla Tämä päätös on osoitettu kaikille jäsenvaltioille. Tehty Brysselissä 14 päivänä elokuuta 2001. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 47, 21.2.1980, s. 11. (4) EYVL L 192, 14.7.2001, s. 24. (5) EYVL L 205, 31.7.2001, s. 37. LIITE "LIITE I Katalonian itsehallintoalue: Pla d'Urgellin, Urgellin, Nogueran, Segrian, Garriguesin ja Segarran piirikunnat Leridan maakunnassa. Valencian itsehallintoalue: Chelvan, Lliran, Utielin, Requenan, Torre Bajan ja Foiosin piirikunnat Valencian maakunnassa. Kastilia-la Manchan itsehallintoalue: Landeten, Cañeten ja Motilla del Palancarin piirikunnat Cuencan maakunnassa. Aragónian itsehallintoalue: Arcos de las Salinasin, Torrijasin ja Abejuelasin kunnat Teruelin maakunnassa."